Ҳамла ба мактаб дар Горки-2

Ҳамла ба мактаб дар Горки-2 — ҳодисаи фоҷиаборе, ки 16 декабри соли 2025 дар мактаби миёнаи деҳаи Горки-2-и вилояти Маскави Русия рух додааст. Дар натиҷаи ин ҳамла, шаҳрванди 10-солаи Тоҷикистон Қобилҷон Алиев ба ҳалокат расид. Ин ҳодиса боиси вокунишҳои шадиди дипломатӣ ва ҷамъиятӣ дар Тоҷикистон ва Русия гардид.

 Шарҳи ҳодиса 
Бино ба гузоришҳои расмӣ, ҳодиса субҳи субҳи 16-уми декабри соли 2025 рух дод. Тимофей Кулямови 15-сола, хонандаи синфи 9-и «Б», бо истифода аз корд ва баллончаи гази филфилӣ даст ба ҳамла зад. Ҳамлагар дар заминаи ҳисси миллатгароӣ ва бадбинӣ ба мактаб ҳамла кардааст: ҳамлагар пеш аз ҳодиса “манифест”-и худро бо номи "Ғазаби ман", ки дар он ӯ зидди яҳудиён, мусалмонон, зиддифашистон ва либералҳо ҳарф мезад, ба ҳамсинфонаш фиристодааст. Ҳамлакунанда бо истифода аз корд ба хонандаи синфи 4 Қобилҷон Алиев, як хонандаи 10-сола аз Тоҷикистон  ҳуҷум кард, ки дар натиҷа Қобилҷон Алиев ба ҳалокат расида. Ӯ ҷараёни ҳамларо тавассути телефони худ сабт карда, дар канали Telegram нашр намудааст, аз ҷумла аксҳои селфиеро, ки баъдан дар васоити ахбори омма ва шабакаҳои иҷтимоӣ паҳн шуданд.

 Дар бораи Қобилҷон Алиев 
Қобилҷон Алиев (2015, ноҳияи Шаҳринав, Тоҷикистон — 16 декабри 2025, Горки-2) — хонандаи синфи 4-уми мактаби деҳаи Горки-2. Ӯ ҳамроҳи волидайнаш, ки ҳамчун муҳоҷири корӣ дар Русия фаъолият мекарданд, дар вилояти Маскав зиндагӣ мекард. Маргаш дар ҷомеаи Тоҷикистон ҳамчун фоҷиаи миллӣ қабул карда шуд.

Субҳи 18-уми декабр ҷасади Қобилҷонро ба ватан оварданд ва ӯро дар деҳаи Аҷами ҷамоати деҳоти Акрам Ҳасанови ноҳияи Шаҳринав канори падараш, ки се сол пеш вафот карда буд, ба хок супориданд.

 Вокунишҳо 
 Тоҷикистон 
 Вазорати корҳои хориҷии Тоҷикистон: Дар робита ба ин ҳодиса ба ҷониби Русия нотаи эътирозӣ фиристода, талаб кард, ки қазия ба таври шаффоф таҳқиқ ва гунаҳгорон муҷозот шаванд.
 Ҷомеаи шаҳрвандӣ: Дар шабакаҳои иҷтимоӣ маъракаҳои ҳамдардӣ зери ҳештегҳои марбут ба ҳимояти ҳуқуқи кӯдакони муҳоҷир оғоз гардиданд.

 Русия 
 Мақомоти ҳифзи ҳуқуқи Русия бо моддаи "Куштор" парвандаи ҷиноӣ оғоз карда, таҳқиқотро таҳти назорати махсус қарор доданд.

 Нигаред низ 
 Муҳоҷирати корӣ дар Тоҷикистон
 Муносибатҳои Тоҷикистон бо Русия

 Эзоҳ 

 Пайвандҳо 
 Сомонаи расмии ВМХ Тоҷикистон
 Радиои Озодӣ

Гурӯҳ:Ҳодисаҳои соли 2025
Гурӯҳ:Кушторҳо дар Русия
Гурӯҳ:Муносибатҳои Тоҷикистон ва Русия